༄༅། །རྩིས་ཕྲན་ཐོར་བུ་ཉེར་མཁོ་ཟ་མ་ཏོག་བཞུགས།
ན་མོ་ཨརྱ་ལོ་ཀི་ཤྭ་ར་ཡེ། །སྲིད་པའི་བདེ་སྡུག་ལས་ཀྱིས་བྱེད་ན་ཡང༌། །ཕྱི་ནང་གཟའ་སྐར་ཉི་
མའི་ཞི་དྲག་གིས། འཕྲལ་དུ་ལེགས་ཉེས་འབྲས་བུ་སྟེར་བ་ཡི། །རྟེན་འབྲེལ་གསང་བའི་མན་ངག་ཅུང་
ཟད་བྲི།
༼༡༽ ཧོར་ཟླ་དང་པོ་འབྲུག་སོགས་ཕོ་དྲུག་ལ། །སྟག་གི་ཚེས་ཏེ་འབྲུག་ཉི་གར་སླེབ་དང་། །དེ་
བཞིན་གཉིས་པ་སྤྲུལ་སོགས་མོ་དྲུག་ལ། སྤྲེལ་ཚེས་སྤྲུལ་ཉི་གར་སླེབ་ལེགས་བརྒྱད་དོ།
༢ ཧོར་ཟླ་དང་པོའི་བཅུ་གསུམ་སྟག་ནས་བཟུང༌། །ཞག་མ་ཉེར་བརྒྱད་གཉིས་པའི་བཅུ་
།སླར་ཡང་ཉེར་བརྒྱད་གསུམ་པའི་ཚེས་དགུ་ཁྱི། །དེ་བཞིན་མཐུན་གསུམ་ཉེར་བརྒྱད་
གཅིག་རྟ།
7.

ངན་དགུ་ཡིན།
དེ་ཡང་རྟ་མཆོག་འདེམ་པ་ནི། །བླ་རྟ་སྲོག་རྟ་དབང་རྟ་དང༌། །གྲོགས་རྟ་དགྲ་རྟ་བརྩི་བ་
ནི། །སྲོག་ཁམས་སྲོག་རྟ་མ་ཁམས་བླ། །བུ་ཁམས་དབང་རྟ་གྲོགས་ཁམས་གྲོགས། །དགྲ་ཁམས་དགྲ་རྟ་
ཉིད་དུ་ཤེས། །མེ་རྟ་ཁམ་ཁམ་རྐྱང་དམར་མདོག །བྲ་རྐྱང་ལ་སོགས་དམར་པོ་ཡིན། །ས་རྟ་རག་རག་
ངང་སེར་རིགས། །ལྕགས་རྟ་དཀར་དཀར་སྣ་དཀར་ལ། ཆུ་རྟ་སྔོ་སྔོ་ནག་ནག་དང༌། །བྲ་ནག་དཔོས་
ནག་སོགས་ཀྱང་ཡིན། ཤིང་རྟ་གཡུ་སྔོན་གཡུ་དམར་སོགས། །གཡུ་ཁ་ལྗང་མདོག་ཡོད་ནའོ། སྲོག་རྟ་
གཡུལ་བསྐྱོད་དུས་སུཞོན། །བླ་རྟ་བག་མ་གཉེན་འདུམ་དང༌། རིམ་གྲོ་བང་རྩལ་འགྲན་དུས་ཤིས། །
གྲོགས་རྟ་དོན་གཉེར་ཚོང་ལ་བཟང༌། །དབང་རྟ་ལས་གཞན་ཀུན་ལ་མངག །དགྲ་རྟ་མི་འཆང་བཤོལ་
བར་བྱ། །དེ་ཡང་སྲིད་པའི་བདེ་དོགས་ཀུན། རྟ་ཡི་ནུས་པས་བྱེད་མིན་ཀྱང༌། །འཕྲལ་གྱི་བྱ་བ་ལམ་
འགྲོ་སོགས། །རྟེན་འབྲེལ་དབང་གིས་ཁྱད་པར་ཆེ། །འགའ་ཞིག་བླང་དོར་མ་ཤེས་པས། །གནོད་དུ་
འགྲོ་བ་འགའ་ཡང་སྲིད། སྟོང་ཉིད་རྟོགས་པའི་སྐྱེས་བུ་ལ། །འདི་འདྲའི་སྤང་བླང་མི་དགོས་ཀྱང་།
.8.

འཇིག་རྟེན་སྐྱེ་བོ་ཕལ་བ་ལ། །མན་ངག་འདི་ཡང་མཆོག་ཏུ་ཟབ།
༦༤ རླུང་རྟའི་དར་མདོག་ཁྱད་པར་ཆེ། །རང་རང་ལོ་ཡི་ཀླུང་མདོག་བཟང༌། །གཞན་དེའི་མ་
མདོག་བྱེད་པའང་ཡོད། མཐའ་ཕྱམ་གྲོགས་ལ་དར་ལྕེ་དགྲ །དགྲ་མདོག་དགྲ་ཕྱོགས་གཉིས་ཀ་
སྤངས། །རིམ་གྲོ་བསྲུང་བའི་རིགས་གྱུར་ཀུན། རང་རང་ལོ་ལྷའི་ཕྱོགས་འཐེན་འཛུགས། །ད་གྲ་བཟློག་
རིགས་རྣམས་དགྲ་ཕྱོགས་འཐེན། །ལས་བཞིའི་ཁྱད་པར་སོགས་ཀྱང་ཡོད།
༥ གསེར་ཟམ་ལོ་ལྷར་གཏད་ནས་འཛུགས། སྟག་ཡོས་ཤར་ཆུ་ནུབ་འབབ་ལྟར། །ཆུ་གཉིས་
མ་བུ་འདྲེས་མཚམས་ཡིན།
༦༽ མར་མེ་རྒྱུ་གཙང་ངོས་དག་པ། །ཕར་ཕྱིན་དྲུག་ལྡན་དང་བས་འབུལ།
༧༽ ཡོན་ཆབ་གཡོན་ནས་གཡས་སུ་བཤམ། །བསྡུ་ཚེ་དེ་ལས་ལྡོག་པར་བཤད། དྲི་བཟང་མེ་
ཏོག་དང་བཅས་པས། །མཆོད་ཡོན་གཙང་མས་ཚོགས་ཆེན་བསགས།
.9.

བླ་གཟའ་བརྩི་ཐབས་སོར་མོའི་འཕྲུལ་འདེགས་ནི། རླུང་གནམ་མེ་ཆུ་ཤིང་ལྕགས་ས་རི་
ལ། །ཉི་ཟླ་དམར་ལྷག་ཕུར་སངས་སངས་སྤེན་བཀོད། །གྲོགས་གཟའ་སྲོག་ལ་དགྲ་གཟའ་གཤེད་
གཟར་ངེས། །མཚམས་བཞི་ལྷག་སྲོག་ཕུར་བུ་གཟེད་གཟའོ། །ཁྱད་པར་ལུག་གི་སྲོག་གཟའ་ཟླ་བ་
ཡིན།
༩༽ ཚེས་ཀྱི་གནམ་སྒོ་འདི་ལྟ་སྟེ། །གཅིག་གསུམ་མགྲོན་པོའི་མགོ་མི་ཐོན། །གཉིས་གསུམ་
ཉོ་ཚོང་དོན་མི་འགྲུབ། །གསུམ་གསུམ་ཁང་ཁྱིམ་རོ་ཁང་འགྲོ །བཞི་གསུམ་དམག་ཆས་བུ་རྟ་འཆི། །
ལྔ་གསུམ་གོས་བཟོས་རོ་གོས་འགྱུར། །དྲུག་གསུམ་སྟོན་མོས་ཟས་གཡང་ཉམས། །བདུན་གསུམ་
བག་བླང་མི་ཕོ་འཆི། །བརྒྱད་གསུམ་ཕ་མྱེས་དུར་གདབ་ངན། དགུ་གསུམ་མོ་བཏབ་མཐོང་མི་
འགྱུར། །བཅུ་གསུམ་ནོར་བླང་ཕན་མི་ཐོགས། །གནམ་སྟོང་དག་ལ་ཡས་མི་བཀར། གཞན་དུ་
གསུམ་གསུམ་བུའི་གནམ་སྒོ། །ལྔ་གསུམ་སྟོན་མོ་གཉེན་མི་བསྒྲིགས། །དྲུག་གསུམ་མཁར་ལས་མི་བྱ་
· 10 ·

ཞིང་། དགུ་གསུམ་ཤིད་ཀྱི་གནམ་སྒོའང་ཟེར།
༡༠ ཁྱད་པར་སྨན་སྦྱོར་དགེ་
་ལས་སོགས། བྱ་བ་ལེགས་བྱས་ཐམས་ཅད་ལ། བདུད་རྩི་ཐུན་
མཚམས་ཤིན་ཏུ་གཅེས། །ནམ་ལང་ཡོས་སོགས་དུས་ཚོད་རེར། །རེས་གཟའ་ནས་བཟུང་གསུམ་གསུམ་
བགྲང༌། །བཞི་བ་དེ་ཉིད་དུས་གཟར་ཤར། །མཚན་མོ་དུས་རེར་གཟའ་རེའོ། །ཉིན་མོ་སྔ་ཆའི་དྲུག་པ་
དང་། །མཚན་མོ་ལྔ་པ་ཕྱི་ཆར་འཆར། །ཉིན་མོ་སྤེན་(སྔ་ཆ་ཤར་ན)ཕུར(བུ་ཕྱི་ཆར)ཟླ(བ་སྔ་ཆར་
ཤར་ན)སྤེན(པ་ཕྱི་ཆར་འཆར)དང་། །མཚན་མོ་ཉི་ཕུར་དམར་སྤེན་ནོ། །ཕུར་བུ་ནམ་ཤར་བདུད་རྩི་
ཐུན། སྤེན་པ་ནམ་ཤར་ཀླུ་རིགས་ལྡན། །རིགས་ལྡན་འཆར་དུས་སྨན་དཔྱད་སོགས། །ཕན་བྱའི་བྱ་བ་
ཐམས་ཅད་འཛེམས། དེ་ལྟར་རྒྱུན་མཁོའི་རྩིས་རིགས་ལས། །མེད་ཐབས་མེད་པའི་མན་ངག་འགའ། །
སློབ་བུ་དམ་པའི་བཞེད་སྐོངས་སུ། ལག་ལེན་འཁྱེར་བདེར་བཀོད་པ་དགེ
ཞེས་པ་འདི་ཡང་རང་སློབ་ཨ་པང་བླ་མ་སྟོབས་ལྡན་རྡོ་རྗེའི་ངོར་སྟག་བླ་འཇིགས་མེད་ཐུབ་་་
བསྟན་རྣམ་རྒྱལ་དུ་འབོད་པས་མདོ་སྨད་ཙ་རི་ཏྲ་རྡོ་རྗེ་རྫོང་གི་དབེན་གནས་སུ་སྦྱར་བ་དགེ་ཞིང་བཀྲ་
· 11 ·

ཤིས་པར་གྱུར་ཅིག །སམ་མངྒ་ལམ། །